Saa 8:30 Otieno
Rafael Adika Nokaw Kar Wilson Owino
1. An ang’eyo
ni Kadnar Rafael Adika ma wuod Otieno en emobiro kawo kar Wilson Owino nikech
aneno ka Owino owadwani ok en Ja Legion Maria.
2. (Owino)
oweyo chike mag Legion, otiyo kod “dikteta” (udikteta), to marani to onge
dikteta. Ukabila bende onge.
3. Aneno ka
(Owino) tiyone bund iye. To moloyo nyaka nyocha oyanya marach Bardin’g, ok ayie
kode.
4. Ne owachona
maler ni kata Lwanda Magere bende notho. Yawa donge mano en ayany koso? Kara
donge en janek?
5. Ero awinjo
ka jomoko luonge (Rafael Adika) ni bradha, to apenjoni kara joma iwirogi donge
gin bradha duto? Koso nitiere ng’ato mane ayudo ka Padri?
6. Jaraten’g
ofuwo. Nyasaye okelo gi maber to oloko oduwo mana e buru, kendo onyono gi
tiende.
7. Kata mana an
Simeo Melkio, nene akuongo abedo bradha ei Katholik, eka bang’e abedo jatelo
mar Misen.
8. Ng’at
matiyone Nyasaye koketo chunye, enie moyudo pok maber. Kata mana elweny kuma
nene adhiyeno, tichni maber emomiyo imiyi telo.
9. Omiyo weche
ma ukelo kuoma mang’enygi ok adwargi. Otieno nitie, Kadnar Dean nitie eka Papa
Mtakatifu bende nitie.
10. Ka un kod
wach nyaka kal kuomgi kendo nyaka chopie e kom Papa Mtakatifu, kapok okelna. To
bende wach chopo mana e kom Papa Mtakatifu ka koro osetamo Kadinache losoe.
Adika En Kadnar Moromo Chuth
11. Adika ma wuod
Otieno to en Kadnar moromo chuth. Kata mana Daniel Osuri ni anyalo kata wire.
12. To bende kata
kaok awire to en kod teko mar chungo Bishop moseketho chik, kaka moko masero
mondeji, Jodoho mopon’go Legion Maria kaegi, mago amiye thuolo ochunggi kabisa,
kendo en jakom mar hedkuota mang’iyo kiye mag Kanisa.
13. Ma emomiyo ne
aluonge mondo oaye tije mar lweny obi okonya tich.
14. Kata mana
Ogando, Owenga, mago duto gin jootena, kendo gihera to an bende aherogi.
15. To jok
maluongo Otieno Adika ni bradha to gipar maber, gichayo Nyasaye.
Kadnar Adika En Kadnar Maduon’g
16. Kadnar Otieno
(Adika) en Kadnar maduon’g moriwo Kenya, Uganda, Tanzania; gikonyore kod Kadnar
Dean.
17. Kuonde
machande (Kadnar Dean) to uloso kode eka bang’e utero ne Papa Mtakatifu.
18. Papa Mtakatifu
ento en ruoth, oyweyo ayweya mos to chiemo donjo, kendo tije en wuotho kopuonjo
wach Nyasaye e pinje, to odhi mana kuma oluonge kod jotelo.
19. Papa ok en
ng’ama tho wuotho awuotha, bende irite maber.
20. Ero awinjoni
jo Mombasa obiro ka. Koro ok abi ndiko barua to abiro wuoyo mana gi dhoga
nikech barupena to gichayo makata andiki to onge ng’ama winjo.
21. Kadnar Otieno
(Adika) en kod tije man’geny, gedo bende enie mogedo, kata mond liete gi
nyithind kiye bende enie mopidho kae.
22. Ka aorone
kata jootena to omiyo pesa maber, samoro Elfu apar kod abich. Yawa, mano donge
en jatich.
23. Owino
owadwani ento osechaye, en Nyasaye biro tieko wachne.
24. To in Kadnar
Dean, mak Kadnar Otieno mondo okonyi tich motegno.
Ruoth Ok Dwar Jodolo Ma Jodoho Gi Joser Mon
25. Jodoho to ok
adwar, gi joser mon kaka Ong’awo kod Alexus Ogola, gin to Nyasaye nonegi.
26. Muga ni, ento
en apuoyo, kik ukete etiendu. To kukete e tiendu to ok unukomie kodha. Nene
oyako gigena Tanzania kendo sani oyuoro kae, tang’neuru.
27. Piny to rach,
ok aneno ka piny ber. Remo biro chuer e piny kendo ji biro tho ahinya. Lemo ema
mondo obed man’geny.
28. Jogena
muchayo ni ok riekgi, magi emabiro konyou. Jootenagi ema mondo obed jooteu
nyaka chopi githo.
29. To ketho mar
ng’ato ema mondo ogole, to mana koseyale moyudni oketho adier. To ok (gol) mar
Ukabila, mano to adagi.
Chiemo Mondo Ochoki
30. Jonathan
Otieno to ohera ndi, omiya nyaka mtoka matinde amiyo Keya cha. To tich mane
amiye mar Jakom Legion Maria piny mangima to aneno ka ok onyal, tijno otek.
31. Kata kamano,
Keya nitie biro kawo kareno. Keya bende en wuoyi chuth, oromogo, onge gima
oreme kata achiel.
32. Owenga mondo
gichok cham giterna Jerusalem, Kodero, kata mana Manyatta, mondo nyithinda oyud
chiemo.
33. Bishobegi to
tinde odong’ ne sero mon gi chamo pesana. Gin to mach noluw piergi tiir, motimo
kamano.
Weche Gedo
34. Ofis mane
achako gero kata ng’ama konya onge, mana pesana mag mos ema agedogo to ofis to
mar Legion Maria.
35. Bishobe
okwamo e pesa. Nyathi ma Maurice (Akelo) ema chandore kae gin kod Deacon
Martin. Wuod Sewe ni ento osiko etienda kae. Komiya matin to apogo moko dhi e
simiti to moko dhi e kuoyo, moko bende achamo.
36. Od Mama Efeso
e chande okwamo, ji odagi golo pesa.
37. Jomoko wacho
ni Maurice (Akelo) chamo pesa. Adier asedak kode higni mathoth to timbe mag
chamo pesa to oonge go, bende pok aneno kuome, to bende kuma itiye ema ichieme.
38. Kata wuod
Sewe ni eri an kode kae, pok ochame pesana moro, pok aneno. Ka amiye ni okanna
to okano maber kaka amiyeno.
39. To nyathi
Okodo ni ento en “over-all”, oriwo jogi duto. Enie motelonegi kata gichaye
kamano, enie jatelo bende enie wang’a. Osekedo ka ong’iewo simiti migerogo
ofis. Ka amiye (pesa) to oringo piyopiyo e duka.
40. Wach ofis to adwaro
keto e lwet Rafael Otieno, mondo ogo harambee maduon’g mondo otiekgo ofisno. En
bende ofis mare ni kanyo, kohero ni oweye to wachne, en ma ibiro nyiere.
Jok Maricho
41. Jok maricho
maok adwar: ma Odhiambo Oluoch, omaya Trustee mara malit gin kod Muga, gin to
ok adwargi. Bende nene anyisou ni ok adwargi.
42. Ong’awo sero
mana chiega ma Josephina Adhiambo, luokone nyaka “under” maiye, ento mach oluw
piere tiir.
43. Muga nene
obiro wuonda kokelona kalatas mondo agoye sei, donge nene adagi. Odhiambo Oluoch
to ok adwar, unto ero uhere nikech omiyou pesa kendo usero kode mon.
44. Anto adage
chuth, to kodwokona Trustee mara to aonge kode gi wach. To altach Nyasaye to
kik onyon gi tiende.
45. Kohero to
odhi omadh kong’o, kong’o bende omadho pile. Ento en Jasiasa, obed abeda e
siasa kuro, ng’ama dware mondo oluwe e bunge gidhi gimadh kode kong’o kuno.
Jochiende orado kendgi.
46. Okawo mon
okinyi gi odhiambo to ni ok awachi, adagi. An kata ok omiya pesanego, nyithinda
nitie pidha pile. Joma luwe ni koro omeu, wachgi.
47. Unto oloyou.
Kosemiyou pesa to koro uluwo mana piere.
48. Ng’a madwaro
mayi giri misechandorigo. Ogoya malit ne wach Legion Maria. Wuod Adera ni omuk
lekene ne wach Legion Maria.
49. Jachien en
wuod achach, malaika to en wuod Nyasaye. Joma ohere oluwe gidhi kode e mach. An
mano e wachna.
swh_Latn swh_Latn war_Latn luo_Latn luo_Latn swh_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn taq_Latn luo_Latn luo_Latn luo_Latn luo_Latn luo_Latn lug_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn isl_Latn luo_Latn luo_Latn fur_Latn luo_Latn luo_Latn swh_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn tsn_Latn luo_Latn luo_Latn swh_Latn luo_Latn eng_Latn luo_Latn luo_Latn luo_Latn luo_Latn ban_Latn luo_Latn luo_Latn luo_Latn luo_Latn luo_Latn bug_Latn luo_Latn luo_Latn luo_Latn luo_Latn bem_Latn luo_Latn zho_Hans luo_Latn luo_Latn luo_Latn luo_Latn luo_Latn luo_Latn luo_Latn luo_Latn eng_Latn luo_Latn luo_Latn luo_Latn luo_Latn luo_Latn lmo_Latn kin_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn ast_Latn luo_Latn kon_Latn kon_Latn luo_Latn luo_Latn pag_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn